钦定古今图书集成/理学汇编/文学典/第168卷 > 《与张君子》前人
## 钦定古今图书集成/理学汇编/文学典/第168卷 > 《与张君子》前人

某承欲令写《先茔神道》，如公家世，不肖以得附托为
宠，更复何辞。但从来不写，除诏旨外，只写《景仁》一志，
以尽先人研席之旧。义均兄弟，故不得免，其馀皆辞
之矣。今若为公家写，则见罪者必众，唯深察悚息。不
肖为俗所憎，独公相视亲厚，岂复惜一运笔？但业已
辞他人嫌，若有所择耳。千万见恕。惠贶小团佳酝，物
意两重，捧领惭荷。